
Projektas - 2

LIETUVOS RESPUBLIKOS SEIMAS
NUTARIMAS
DĖL SEIMO NUTARIMO „DĖL LITUANISTIKOS TRADICIJŲ IR 
PAVELDO ĮPRASMINIMO KOMISIJOS“ 
PAKEITIMO IR PAPILDYMO

2010 m.                      d. Nr. 
Vilnius

(Žin., 2003, Nr. 13-486; 2008, Nr. 149-6049)

 straipsnis. 
1 straipsnyje vietoj Arvydo ANUŠAUSKO, Vydo DOLINSKO, Algirdo GAIŽUČIO, Jono GLEMŽOS, Gedimino ILGŪNO, Antano IVINSKIO, Irenos KUBILIENĖS, Rolando KVIETKAUSKO, Algirdo SAUDARGO, Laimučio TELKSNIO, Irenos VAIŠVILAITĖS, Reginos VARNIENĖS, Audronės VEILENTIENĖS, Daliaus ŽIŽIO įrašyti Renaldą GUDAUSKĄ, Rūtą KAČKUTĘ, Vytautą KARDELĮ, Dalią KUIZINIENĘ, Petrą LUOMANĄ, Mariją Aušrinę PAVILIONIENĘ, Astą Nidą PODERIENĘ, Alfonsą TAMULYNĄ, Miką VAICEKAUSKĄ, Nomedą ZENKIENĘ ir šį straipsnį išdėstyti taip:
„ straipsnis.
Patvirtinti šios sudėties Lituanistikos tradicijų ir paveldo įprasminimo komisiją (toliau  Komisija):

1) Česlovas Vytautas STANKEVIČIUS	(Komisijos pirmininkas)	– Seimo Pirmininko pavaduotojas; 
2) Andrius VAIŠNYS	(Komisijos sekretorius)	– Vilniaus universiteto  Komunikacijos fakulteto dekanas, Paveldo komunikacijos mokslinio (tarpinstitucinio) centro vadovas;
3) Renaldas GUDAUSKAS	– Nacionalinės Martyno Mažvydo bibliotekos generalinis direktorius;
5) Rūta KAČKUTĖ	– Respublikos Prezidento patarėja;
6) Kęstutis KAMINSKAS	– Seimo kanceliarijos Švietimo, mokslo ir kultūros komiteto biuro vedėjas;
7) Domas KAUNAS	– Lietuvos mokslų akademijos mokslinis sekretorius, knygotyrininkas;
8) Vytautas KARDELIS	– Vilniaus universiteto Filologijos fakulteto docentas;
9) Dalia KUIZINIENĖ	– Vytauto Didžiojo universiteto Humanitarinių mokslų fakulteto Lietuvių literatūros katedros vedėja;
10) Birutė KULNYTĖ	– Lietuvos nacionalinio muziejaus direktorė;
11) Mindaugas KVIETKAUSKAS	– Lietuvių literatūros ir tautosakos instituto direktorius;
12) Petras LUOMANAS	– Seimo narys, Biudžeto ir finansų komiteto narys;
13) Marija Aušrinė PAVILIONIENĖ	– Seimo narė, Švietimo ir mokslo komiteto narė;
14) Kornelijus PLATELIS	– Lietuvos meno kūrėjų asociacijos prezidentas;
15) Asta Nida PODERIENĖ	– Lietuvos Respublikos švietimo ir mokslo ministerijos vyriausioji specialistė;
16) Jūratė SLAVINIENĖ	– Lietuvių kalbos ir literatūros mokytojų sąjungos pirmininkė, mokytoja ekspertė;
17) Irena SMETONIENĖ	– Valstybinės lietuvių kalbos komisijos pirmininkė;
18) Darius STALIŪNAS	– Lietuvos istorijos instituto direktoriaus pavaduotojas;
19) Alfonsas TAMULYNAS	– Lietuvos valstybės istorijos archyvo direktoriaus pavaduotojas;
20) Mikas VAICEKAUSKAS	– Lietuvių literatūros ir tautosakos instituto Tekstologijos skyriaus vadovas, Lietuvos katalikų mokslų akademijos narys;
21) Jolanta ZABARSKAITĖ	– Lietuvių kalbos instituto direktorė;
22) Nomeda ZENKIENĖ	– Lietuvos Respublikos kultūros ministerijos kanclerė.“


 straipsnis.
Papildyti Nutarimą 4 straipsniu:
„4 straipsnis.
Patvirtinti Lituanistikos tradicijų ir paveldo įprasminimo komisijos nuostatus (pridedami).





PATVIRTINTA
Lietuvos Respublikos Seimo
2010 m.                         d.
nutarimu Nr. 




. 

. Lituanistikos tradicijų ir paveldo įprasminimo komisija (toliau  Komisija) yra Seimo komisija, sudaroma Seimo kadencijos laikotarpiui.
. Komisija yra Lietuvos Respublikos Seimo 2003 m. sausio 28 d. nutarimu Nr. IX-1338 „Dėl Lietuviškos spaudos lotyniškais rašmenimis atgavimo 100-mečio minėjimo komisijos sudarymo“ (Žin., 2003, Nr. 13-486) ir Lietuvos Respublikos Seimo 2008 m. gruodžio 23 d. nutarimu Nr. XI-113 „Dėl Seimo nutarimo „Dėl Lietuviškos spaudos lotyniškais rašmenimis atgavimo 100-mečio minėjimo komisijos sudarymo“ (Žin., 2008, Nr. 149-6049) pakeitimo“ sudarytos Komisijos veiklos tęsėja, veikianti pagal šiuos nuostatus.
. Komisija savo veikloje vadovaujasi Lietuvos Respublikos Konstitucija, valstybinės kalbos statusą ir kultūros paveldo globą reglamentuojančiais Lietuvos Respublikos įstatymais, Lietuvos Respublikos valstybinės kultūros paveldo komisijos įstatymu, kitais įstatymais ir Seimo nutarimais, šiais nuostatais, kitais norminiais teisės aktais ir visuotinai pripažįstamais etikos principais.
. Komisijos būstinė yra Vilniuje, Seimo rūmuose. Prireikus Komisijos posėdžiai gali vykti ir kitur.   
. Komisijos nariai savo pareigas Komisijoje atlieka visuomeniniais pagrindais.
. Komisiją aptarnauja Seimo kanclerio paskirti Seimo komisijų biuro darbuotojai.  Komisijos tiesioginėms funkcijoms atlikti būtinos lėšos skiriamos iš Seimo kanceliarijai skirtų biudžeto asignavimų.
. 

. Komisijos paskirtis  teikti Lietuvos Respublikos Seimui (toliau – Seimas) ir Lietuvos Respublikos Vyriausybei (toliau – Vyriausybė) pasiūlymus lituanistikos tradicijų ir paveldo įprasminimo valstybinės politikos formavimo bei jos įgyvendinimo klausimais, įskaitant ilgalaikių ir metinių lituanistikos tradicijų ir paveldo įprasminimo programų projektus.

. 

. Komisijos sudėtį tvirtina Seimas Seimo Švietimo, mokslo ir kultūros komiteto teikimu. 
. Komisijos narius Seimo Švietimo, mokslo ir kultūros komitetas paprastai parenka iš įvairiose lituanistikos paveldo globos srityse dirbančių specialistų, kuriuos rekomenduoja lituanistikos tyrimus vykdantys universitetai, valstybiniai lituanistikos mokslinių tyrimų institutai ir kultūros įstaigos, atminties įprasminimo institucijos, lituanistikos paveldo globos organizacijos. Seimo Švietimo, mokslo ir kultūros komitetas į  Komisijos narius siūlo bent du savo narius. 
. Komisijos pirmininku skiriamas ex officio Seimo valdybos narys. Iš Komisijos narių Komisijos pirmininko siūlymu Komisija išrenka pirmininko pavaduotoją.
. Komisijos narys, norintis nutraukti darbą Komisijoje, apie tai raštu praneša Komisijos pirmininkui. Komisijos narys, nedalyvaujantis posėdžiuose, gali būti pakeistas kitu. Abiem atvejais Komisijos pirmininkas gali siūlyti Seimo Švietimo, mokslo ir kultūros komitetui parengti Seimo nutarimo projektą dėl Komisijos sudėties pakeitimo ir teikti jį Seimui tvirtinti.

. 

. Komisijos tikslas – telkti valstybės, savivaldybių, mokslo, kultūros ir atminties įprasminimo institucijų, įstaigų ir nevyriausybinių organizacijų atstovų ir pavienių lituanistikos paveldo specialistų iniciatyvą bei pastangas visuomeninės ir (arba) istorinės reikšmės lituanistikos paveldo problemoms nagrinėti, įžymioms paveldo vertybėms ir jų kūrėjams, įvykiams ir pasiekimams pažinti, skleisti ir įprasminti.
. Komisijos uždaviniai:
) formuoti lituanistikos paveldo komunikacijos ir informacijos politiką, rūpintis lituanistikos vertybių paieška, įprasminimo studijų ir tyrimų rėmimu, lituanistikos paveldo informacijos sklaida;
) svarstyti lituanistikos tradicijų ir paveldo apsaugos problemas ir prireikus teikti pasiūlymus valstybės institucijoms dėl jų sprendimo;
) svarstyti siūlymus dėl lituanistikos tradicijų ir paveldo įprasminimo projektų ir priimti sprendimus dėl jų įrašymo į lituanistikos tradicijų ir paveldo įprasminimo programos projektus arba dėl Komisijos paramos jų vykdymui;
) rengti lituanistikos tradicijų ir paveldo įprasminimo programas, jose numatant tuos svarbius įprasminimo projektus, kurie nepriklauso tiesioginėms valstybinių lituanistikos mokslo įstaigų tyrimų sritims ir veiklos programoms; 
) bendradarbiaujant su asignavimų valdytoju koordinuoti patvirtintoje lituanistikos tradicijų ir paveldo įprasminimo metinėje programoje numatytų projektų įgyvendinimą; 
) svarstyti aktualius lituanistinio paveldo įprasminimo reikalus, teikti pasiūlymus Seimo Švietimo, mokslo ir kultūros komitetui ar Vyriausybei dėl teisės aktų ir gerosios praktikos diegimo, kuri atspindėtų Lietuvoje ir užsienyje kaupiamų materialių ir nematerialių lituanistikos vertybių (vardų, istorinių įvykių, rašto, garso, vaizdo dokumentų) sisteminimą ir pateikimą visuomenei, tobulinimo;
) informuoti valstybės institucijas ir Lietuvos visuomenę apie lituanistikos tradicijų įprasminimo ir paveldo išsaugojimo, paieškos ir sklaidos problemas; siūlyti Seimo Švietimo, mokslo ir kultūros komitetui būdus ir sprendimus šioms problemoms spręsti;
) teikti siūlymus Seimui ir kitoms valstybės institucijoms lituanistikos tradicijų įprasminimo ir paveldo apsaugos klausimais;
) vertinti lituanistikos paveldo apsaugos politikos ir strategijos įgyvendinimo programas;
) atlikti kitas su lituanistikos tradicijų ir paveldo įprasminimu susijusias funkcijas.

. 

. Komisija turi teisę:
) kasmet parengti būsimųjų biudžetinių metų lituanistikos tradicijų ir paveldo įprasminimo darbų programos (toliau  Programa) projektą, numatydama atsakingus vykdytojus, darbų mastą ir etapus, teikti jį Vyriausybei, Seimo komitetams ir asignavimų valdytojui (valdytojams) dėl programai įvykdyti reikalingų biudžeto asignavimų skyrimo; 
) rengti ilgalaikių valstybinių programų, skirtų įžymiausiems lituanistikos paveldo kūrėjams ir įvykiams įprasminti, projektus, siūlyti juos Seimo Švietimo, mokslo ir kultūros komitetui svarstyti ir teikti Seimui tvirtinti;
) inicijuoti lituanistikai svarbių sukakčių minėjimą, vardų ir įvykių įprasminimą;
) kasmet rengti tradicinę Kalbos dieną ir priimti sprendimus dėl kasmetinės Kalbos premijos skyrimo;
) vertinti Lietuvos Respublikos įstatymų, kitų teisės aktų ir (arba) jų projektų galimą poveikį lituanistikos paveldui ir atitiktį kultūros paveldo apsaugos valstybinei politikai, teikti projektų rengėjams ir teisės aktus priėmusioms institucijoms savo išvadas ir pasiūlymus;
) sudaryti pakomises ar darbo grupes lituanistikos tradicijų ir paveldo apsaugos problemoms nagrinėti;
) organizuoti konferencijas lituanistikos tradicijų ir paveldo apsaugos politikos ir strategijos klausimais;
) palaikyti ryšį su kitų valstybių lituanistikos paveldo apsaugos institucijomis, visuomeninėmis ir tarptautinėmis organizacijomis. 

. 

. Komisija, vadovaudamasi Lietuvos Respublikos teisės aktais, nustatančiais lituanistikos tradicijų įprasminimą ir paveldo globą, aktualias lituanistikos išsaugojimo, tyrinėjimo, jos pateikimo visuomenei problemas ir klausimus, kuriems nagrinėti ir spręsti būtini politiniai valstybiniai sprendimai, savo posėdžiuose svarsto atsižvelgdama į ekspertų išvadas ir rekomendacijas. 
. Komisija, sudarydama būsimųjų metų Programą, apimančią Lietuvos istorijos raidai svarbią rašytinio, garsinio arba vaizduojamojo lituanistikos paveldo šaltinių, paminklų, istorinių įvykių, sukakčių įprasminimą, taip pat lituanistikos paveldo saugojimą, paiešką ir pateikimą visuomenei, nagrinėja gautus darbų ir projektų pasiūlymus atsižvelgdama į šių nuostatų 13 punkto 4 papunkčio nuostatą, įvertindama pasiūlymų pagrindimą ir prioritetus, vykdytojų pasirengimą, finansavimo poreikius ir galimybes projektus įgyvendinti. 
. Komisija, svarstydama pasiūlymus būsimųjų metų Programai, derina juos su jau įgyvendintais arba įgyvendinamais projektais ir vadovaujasi kuriamomis, sukurtomis arba diegiamomis tradicijomis. 
. Komisija nepriima svarstyti siūlomų projektų, jeigu jie neatitinka Komisijos veiklos tikslų, uždavinių ir šių nuostatų. 
. Sudarydama Programą ir rūpindamasi jos įgyvendinimu, Komisija remiasi viešumo, visuomenės informavimo ir jos iniciatyvių veikėjų telkimo lituanistikos tyrinėjimams skatinti, paveldui ir tradicijoms puoselėti principais. 
. Komisija, patvirtinusi Programos projektą, jį teikia Vyriausybei ir atitinkamam (atitinkamiems) asignavimų valdytojui (valdytojams), prašydama sudaromame būsimųjų metų biudžeto projekte numatyti Programos įgyvendinimui reikalingus asignavimus. Su prašomos finansuoti Programos projektu Komisija taip pat supažindina Seimo Švietimo, mokslo ir kultūros komitetą.  
. Kai Seimas priima atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymą, Komisija, bendradarbiaudama su asignavimų valdytoju (valdytojais), atlieka Programos stebėseną ir koordinuoja patvirtintoje Programoje numatytų projektų vykdymą.
. Prireikus Komisija priima sprendimus dėl einamųjų metų Programos reikalingų ir pagal įstatymą galimų patikslinimų neviršydama skirtųjų biudžeto asignavimų ir teikia atitinkamus siūlymus asignavimų valdytojui (valdytojams).
. Pasibaigus biudžetiniams metams, Komisija pateikia Seimo Švietimo, mokslo ir kultūros komitetui pranešimą apie Programos vykdymą.

. 

. Komisijos pirmininkas arba jo pavedimu Komisijos pirmininko pavaduotojas:
) organizuoja Komisijos darbą;
) užtikrina, kad Komisija įgyvendintų savo teises ir atliktų jai pavestas funkcijas;
) šaukia Komisijos posėdžius ir jiems pirmininkauja arba įgalioja tai atlikti kitą Komisijos narį;
) pasirašo Komisijos nutarimus;
) atstovauja Komisijai arba įgalioja tai atlikti kitą Komisijos narį;
) teikia prašymus, pasiūlymus, raštus Vyriausybei, Seimui, Seimo komitetams, Programos asignavimų valdytojui;
) pristato Komisijos sprendimus ir rekomendacijas;
) priima kitus sprendimus pagal kompetenciją.
. Jeigu Komisijos pirmininkas ir pirmininko pavaduotojas laikinai tuo pačiu metu negali eiti pareigų, Pirmininkas pasiūlo Komisijai jam priskirtas funkcijas pavesti laikinai atlikti kitam Komisijos nariui.
. Komisijos sekretorius:
) sudaro Komisijos posėdžio darbotvarkės projektą; 
) organizuoja Komisijos darbo grupių sudarymą ir  koordinuoja jų veiklą;
) rengia Komisijos raštus kitoms institucijoms, taip pat pasirašo dokumentų, siunčiamų kitoms institucijoms, įstaigoms, organizacijoms, lydraščius; 
) rengia posėdžių protokolus ir teikia dokumentus pasirašyti Komisijos pirmininkui;
) rengia medžiagą Komisijos posėdžiams ir Komisijos pirmininko pavedimu juos šaukia; 
) informuoja visuomenę apie Komisijos veiklą.
. Komisijos narys turi teisę:
) siūlyti sušaukti neeilinį Komisijos posėdį, kai tokį siūlymą remia ne mažiau kaip 1/3 Komisijos narių;
) siūlyti įrašyti į Komisijos posėdžio darbotvarkę papildomą klausimą.
. Komisijos nario pareigos:
) dalyvauti Komisijos posėdžiuose ir darbo grupių veikloje;
) dalyvauti rengiant Komisijos sprendimų ir nutarimų projektus, teikti pasiūlymus dėl Komisijos veiklos ir Programos;
) Komisijos pavedimu rengti medžiagą Komisijos posėdžiams.
. Komisijos narys, norintis arba turintis pateikti arba pareikšti oficialią nuomonę Komisijos vardu, turi gauti oficialų Komisijos įpareigojimą posėdyje arba Komisijos pirmininko sutikimą.
. Komisijos narys, pakeitęs savo visuomeninį statusą arba pareigas, nurodytas Seimo nutarime, apie tai praneša Komisijos pirmininkui. Jeigu visuomeninio statuso arba pareigų pakeitimas gali turėti reikšmės priimamiems sprendimams, Komisijos pirmininkas siūlo Seimo Švietimo, mokslo ir kultūros komitetui inicijuoti Komisijos sudėties atnaujinimą.

. 

. Komisijos įgaliojimų sričiai priklausantys klausimai svarstomi ir sprendžiami Komisijos posėdžiuose.
. Komisijos sprendimai priimami posėdžiuose, kuriuos Komisijos pirmininkas šaukia ne rečiau kaip kartą per ketvirtį. Siūlyti sušaukti Komisijos posėdį turi teisę ir ne mažiau kaip 1/3 Komisijos narių.
. Komisijos posėdžio darbotvarkė ir kvietimai nariams pateikiami ne vėliau kaip prieš tris dienas iki posėdžio pradžios; darbui reikalinga informacija Komisijos nariams pateikiama interneto svetainėje www.lituanistika.lt, registruotų vartotojų nuorodoje.
. Papildyti darbotvarkę Komisijos posėdyje galima daugumos posėdyje dalyvaujančių narių sutikimu.
. Komisija viešai skelbia projektų priėmimo sąlygas ir tvarką interneto svetainėje www.lituanistika.lt.
. Komisijos ekspertinėms išvadoms, nutarimų projektams, gautiems pasiūlymams dėl lituanistikos tradicijų ir paveldo įprasminimo projektų nagrinėti bei pasiūlymams dėl jų įgyvendinimo parengti Komisija sudaro darbo grupes, prireikus į jas kviečia reikalingus ekspertus. 
. Būsimųjų metų Programos projektas tvirtinamas Komisijos posėdyje paprasta Komisijos narių balsų dauguma dalyvaujant ne mažiau kaip 2/3 Komisijos narių. Kiti Komisijos sprendimai priimami paprasta Komisijos narių balsų dauguma, jeigu posėdyje dalyvauja daugiau kaip pusė jos narių. Tiek vienu, tiek kitu atveju balsams pasiskirsčius po lygiai, lemia posėdžio pirmininko balsas.
. Klausimus ir projektus, kuriems aptarti reikia daugiau laiko, Komisija gali pavesti apsvarstyti ar išnagrinėti darbo grupei, sudaromai iš Komisijos narių ir kviestinių ekspertų.
. Komisija, nagrinėdama lituanistikos paveldo problemas, gali kreiptis į atitinkamos srities ekspertus, prašydama pateikti rekomendacijas arba atsiliepimus raštu.

. 

. Komisijos nuostatai keičiami, veikla pertvarkoma ar baigiama Seimo nutarimu.“



SEIMO PIRMININKAS	 

Teikia Švietimo, mokslo ir kultūros komiteto pirmininkas                           Valentinas Stundys



